Nooremasse raua-aega  kuuluvad vahest 3 kivikalmet Sadra-metsa küla Paljunurgelise talu põllul, talust umb. 1/8 km läänekagu poole, kust leitud m. s. hoburaudsõlg, käevõrusid, helmeid jne. Edasi on sellest ajajärgust pärit veel käevõru, leitud Viitina valla Pulli talu elumaja lähedalt põllult ühes surnuluie ja vanade rahadega. Raua-aegseid kalmeid, ilma et võiks öelda mis ajajärgust, võivad olla veel mitmelt poolt tuntud kivivared ja kääpad. Kivivaresid on: 1) Krabi vallas Hansuli ehk Talomehe talust umb. 1/8 km edela pool põllul l  vare; 2) Kõrgepalu mõisa metsas "Oinapalus", umb. 3/4 km Mustjõest ida pool, l vare; 3) Kõrgepalu vallas Oina veski põllus, umb. 1/5 km veskist põhjakirdes, oru kaldal, l varemease; 4) Nursi vallas end. Horsa kooli, praegu Udrase talu maal, elumajast umb. 100 m ida poole, metsa servas, l vare; 5) Vana-Roosa vallas Palu metsavahi-talust umb. 1/4 km idapool, l vare; 6) Tsooru vallas, Palu metsavahi maal, umb. 1/2 km Palu kõrtsist Sänna pool, männisalgakeses, 5 varet; 7) Tsooru valla Vasära talu maal, end. Palu  kõrtsist umb. 1/2 km kagu pool, noore kasemetsa all, l vare.